section_heading: Avenged Sevenfold
paragraph_text: Gates se pridružio sastavu kada je imao osamnaest godina, krajem 1999., baš prije snimanja prvog studijskog albuma sastava, "Sounding the seven Trumpet". Sudjelovao je u snimanju pjesme "Warmness on the soul" i na reizdanju prvoga albuma. Postao je i službeno solo gitarist Avenged Sevenfolda. Nakon "Sounding the Seven Trumpet", sastav je izdao pet studijskih albuma: "Waking the Fallen", "City of Evil", "Avenged Sevenfold", "Nightmare", "Hail To The King" i DVD/CD "Live in LBC" i "Diamonds in the Rough". Na DVD-u Avenged Sevenfolda pod nazivom "All Excess", Gates priznaje kako je njegovo ime nastalo u pijanoj vožnji kroz park s The Revom. Synyster ima brojne nagrade, uključujući nagradu magazina Metal Hammer "Young Shredder", 2006. godine, kao i nagradu magazina Total Guitar za gitarista godine, isto 2006. U magazinu Revolver, izišlo je posebno izdanje o Avenged Sevenfoldu, istoga dana kada je izišao i album "Nightmare". Gates je tada rekao kako je u početku počeo pisati pjesmu "So Far Away" u čast svoga djeda, a kasnije je postala posveta upravo njegovom rano preminulom kolegi iz sastava, The Revu. 20. travnja 2011. Gates je osvojio nagradu Revolver Golden God, za najboljeg gitarista zajedno s kolegom iz sastava, Zackyem Vengeanceom. Avenged Sevenfold je osvojio brojne druge nagrade i nastupili su kao glavni izvođači večeri. 23. travnja 2014. ponovno je osvojio Revolver Golden God nagradu zajedno s kolegom iz sastava, Zacky Vengeancom, za najboljeg gitarista.